चैनल के मालिक के परिवार के दूसरे सदस्यों के अपराध के संदर्भ में टिप्पणियां शुरू हो चुकी हैं, तो सिर्फ ये मान लेना कि जनता के बीच सिर्फ इस एक चैनल के बारे में ऐसा सोचा जा रहा है, गलत होगा। दरअसल समाचार माध्यमों पर लगने वाले आरोपों का प्रभाव पूरी पत्रकारिता बिरादरी पर होता है। दुर्भाग्य से नीरा राडिया टेप कांड, पेड न्यूज पर प्रेस काउंसिल की रिपोर्ट, जिंदल प्रकरण और अब केजरीवाल प्रकरण से मीडिया की विश्वनीयता पर गंभीर सवाल उठ रहे है, जिनका जवाब खुद मीडिया के प्रतिनिधि वर्ग को ही सोचना होगा, जो पूरी पत्रकारिता बिरादरी का नेतृत्व करते हैं। ये भी सच है कि आज मीडिया का अर्थशास्त्र ही समाचारों पर भारी पड़ता है, पर दूसरा सच ये भी है कि बाजार के दबाव में सिद्धांतों से समझौता करने का सीधा सा अर्थ ये है कि हम आने वाले समय में अपनी रही-सही प्रतिष्ठा भी खो देंगे।